**ROMÂNIA *Anexa***la

**JUDEŢUL SATU MARE** Proiectul de hotărâre nr. \_\_\_\_\_ /\_\_\_\_\_2023

**CONSILIUL JUDEȚEAN SATU MARE**

**DIRECŢIA DEZVOLTARE REGIONALĂ**

**Acord de Parteneriat**

**Nr.\_\_\_\_\_\_\_\_\_\_/\_\_\_\_\_\_\_\_\_\_\_\_\_\_**

Încheiat între,

**JUDEŢUL SATU MARE**, având sediul în Piața 25 Octombrie, nr. 1, județul Satu Mare, cod poștal 440026, telefon 0261-710651, fax 0261-716994, cod fiscal 3897378, reprezentat prin Pataki Csaba - Președinte al Consiliului Județean Satu Mare, denumit în continuare **,,Beneficiar”,**

și

**CENTRUL ȘCOLAR PENTRU EDUCAȚIE INCLUZIVĂ SATU MARE,** având sediul în str. Alexandru Ioan Cuza nr. 8, mun. Satu Mare, județul Satu Mare, cod poștal 44001, telefon 0361410079, fax 0361410079, cod fiscal 3896631, reprezentat prin Costin Ramona, în calitate de director, denumit în continuare **,,Beneficiar real al fondurilor”,**

**CENTRUL JUDEȚEAN DE RESURSE ȘI ASISTENȚĂ EDUCAȚIONALĂ SATU MARE (CJRAE)****,** având sediul în str. 1 Decembrie 1918 nr. 6, mun. Satu Mare, județul Satu Mare, cod poștal 440010, telefon 0261736780, fax 0261736780, cod fiscal 21300167, reprezentat prin Cristea Sînziana, în calitate de director, denumit în continuare **,,Beneficiar real al fondurilor”,**

**PALATUL COPIILOR SATU MARE,** având sediul în bulevardul Traian  
nr. 20, mun. Satu Mare, județul Satu Mare, cod poștal 440078, telefon 0361802171,  
fax 0361802170, cod fiscal 3897483, reprezentat prin prof. Urs Gabriela  
Florica, în calitate de director, denumit în continuare **,,Beneficiar real al fondurilor”,**

denumite în continuare, individual *“Parte”* și împreună *“Părți”*,

au convenit încheierea prezentului *Acord de parteneriat* în vederea depunerii, respectiv implementării proiectului **,,Dotarea cu mobilier, materiale didactice și echipamente digitale a Centrului Școlar pentru Educație Incluzivă Satu Mare, a Centrului Județean de Resurse și Asistență Educațională Satu Mare și a Palatului Copiilor Satu Mare”**, în cadrul apelului competitiv de proiecte cu titlul ***„Dotarea cu mobilier, materiale didactice și echipamente digitale a unităților de învățământ preuniversitar și a unităților conexe”* ,**finanțat prin Planul Național de Redresare și Reziliență - Componenta C15: Educație, după cum urmează:

**Art. 1 – Obiectul Acordului**

(1) Prezentul *Acord de Parteneriat*, denumit ȋn continuare *“Acordul”*, definește drepturile și obligațiile *Părților* și stabilește termenii și condițiile colaborării acestora ȋn vederea depunerii și implementării proiectului **,,Dotarea cu mobilier, materiale didactice și echipamente digitale a Centrului Școlar pentru Educație Incluzivă Satu Mare, a Centrului Județean de Resurse și Asistență Educațională Satu Mare și a Palatului Copiilor Satu Mare”**, denumit în continuare *”Proiect”*.

(2) Prin prezentul *Acord,* *Beneficiarii reali ai fondurilor* împuternicesc *Beneficiarul,* în vederea realizării documentației aferente *Proiectului* prevăzut la alin. (1), precum și încărcarea Cererii de finanțare aferente acestuia, în conformitate cu Ghidul solicitantului pentru apelul competitiv de proiecte cu titlul ***„******Dotarea cu mobilier, materiale didactice și echipamente digitale a unităților de învățământ preuniversitar și a unităților conexe”*,**finanțat prin Planul Național de Redresare și Reziliență - Componenta C15: Educație, aprobat prin Ordinul ministrului educației nr. 6423/19.12.2022, modificat prin Corrigendumul nr. 1 aprobat prin Ordinul ministrului educației nr. 3674/14.02.2023.

**Art. 2 – Durata Acordului**

1. Prezentul *Acord* întră în vigoare la data semnării acestuia de către *Părți* și este valabil până la data la care *Proiectul* prevăzut la art. 1 alin. (1) este implementat, prin îndeplinirea condițiilor privind sustenabilitatea și durabilitatea acestuia.
2. Prin excepție de la prevederile alin. (1), în situația în care Cererea de finanțareaferentă *Proiectului* nu este aprobată pentru finanțare conform Planului Național de Redresare și Reziliență al României, prezentul *Acord* încetează de drept la data la care aceasta este respinsă.

**Art. 3 – Principalele responsabilități ale Părților**

1. *Părțile* vor adopta toate măsurile necesare, în conformitate cu prevederile legale în vigoare, în vederea asigurării Obiectului prezentului *Acord,* precum și în vederea îndeplinirii obligațiilor acestora.
2. În vederea îndeplinirii Obiectului prezentului *Acord*, *Părțile* vor acționa în conformitate cu legislația națională și europeană aplicabilă.
3. *Părțile* își vor îndeplini obligațiile care le revin potrivit prezentului *Acord* cu eficiență, transparență și rigurozitate. Acestea se vor informa reciproc cu privire la orice aspect relevant în ceea ce privește cooperarea *Părților* în vederea implementării activităților care urmează a fi desfășurate. Acestea vor acționa cu bună-credință, în toate activitățile necesare implementării *Proiectului*, în interesul realizării acestuia cu succes conform Planului Național de Redresare și Reziliență al României.

**Art. 4 – Drepturile și obligaţiile *Beneficiarului***

(1)*Beneficiarul* este responsabil de informațiile și documentele cuprinse în Cererea de finanțare aferentă *Proiectului*, în conformitate cu Ghidul solicitantului pentru apelul competitiv de proiecte cu titlul ***„Dotarea cu mobilier, materiale didactice și echipamente digitale a unităților de învățământ preuniversitar și a unităților conexe”*,**finanțat prin Planul Național de Redresare și Reziliență - Componenta C15: Educație, aprobat prin Ordinul ministrului educației nr. 3674/14.02.2023, precum și în conformitate cu prevederile legale în vigoare.

(2) *Beneficiarul* este obligat să depună Cererea *de finanțare* aferentă *Proiectului,* în termenul prevăzut de *Ghidul beneficiarului* prevăzut la alin. (1), pe platforma dedicată apelului de proiecte cu titlul ***„Dotarea cu mobilier, materiale didactice și echipamente digitale a unităților de învățământ preuniversitar și a unităților conexe”*,**finanțat prin Planul Național de Redresare și Reziliență - Componenta C15: Educație.

(3) *Beneficiarul* este obligat să respecte toate drepturile și obligațiile aferente participării la apelul competitiv de proiecte cu titlul *„****Dotarea cu mobilier, materiale didactice și echipamente digitale a unităților de învățământ preuniversitar și a unităților conexe”*,**finanțat prin Planul Național de Redresare și Reziliență - Componenta C15: Educație.

(4) *Beneficiarul* are obligația cala finalizarea perioadei de implementare a *Proiectului*, să transfere *Beneficiarilor reali*, dreptul de proprietate asupra bunurilor achiziționate, în conformitate cu legislația în vigoare la acea dată.

(5) *Beneficiarul* are în responsabilitate achiziționarea echipamentelor și încheie cu *Beneficiarii reali* procese verbale de predare-primire prin care se asigură de utilizarea echipamentelor/dispozitivelor electronice în condiții de siguranță pentru evitarea sustragerii/degradării acestora înainte de data expirării duratei normate de utilizare.

(6) *Beneficiarul* are obligația întocmirii Rapoartelor de Progres și a cererilor de transfer și de a pune la dispoziția Ministerului Educației documentele justificative ce însoțesc cererea de transfer, spre a fi verificate, în vederea autorizării acesteia.

**Art. 5 – Drepturile și obligaţiile *Beneficiarilor reali ai fondurilor***

##### (1) *Beneficiarii reali ai fondurilor* au dreptul să fie informați de către Beneficiar despre progresul în implementarea Proiectului.

(2)În vederea efectuării verificărilor de către organismele abilitate, *Beneficiarii reali ai fondurilor* au obligația să acorde dreptul de acces la locurile și spațiile unde se implementează *Proiectul*, inclusiv acces la sistemele informatice care au legătură directă cu proiectul, și să pună la dispoziție documentele solicitate.

(3) *Beneficiarii reali ai fondurilor* au obligația să coopereze cu *Beneficiarul* în vederea implementării activităților care urmează a fi desfășurate în *Proiect.*

(4) *Beneficiarii reali ai fondurilor* au obligația de a înainta *Beneficiarului* o analiză de nevoi, conform Ghidului solicitantului, avizată de Inspectoratul Școlar Județean Satu Mare*.*

(5) *Beneficiarii reali ai fondurilor* au obligația de a prelua în proprietate bunurile achiziționate în cadrul *Proiectului,* în conformitate cu legislația în vigoare la acea dată.

(6) *Beneficiarii reali ai fondurilor* se obligă să asigure utilizarea **dotărilor/materialelor didactice/ echipamentelor digitale**/dispozitivelor electronice în condiții de siguranță, pentru evitarea sustragerii/degradării acestora înainte de data expirării duratei normate de utilizare.

(7) *Beneficiarii reali ai fondurilor* se obligă să utilizeze toate bunurile achiziționate în cadrul *Proiectului*, exclusiv pentru activități didactice, sportive și extrașcolare cu elevii/copiii.

**Art. 6 – Dispoziții finale**

(1) Orice comunicare între *Părți*, referitoare la îndeplinirea prezentului *Acord*, trebuie sa fie transmisă în scris.

(2) Orice document scris trebuie înregistrat atât în momentul transmiterii cât și în momentul primirii.

(3) Comunicările între *Părți* se pot face și prin telefon, fax sau e-mail cu condiția confirmării în scris a primirii comunicării.

*Părțile* au convenit să încheie astăzi, .............................., prezentul *Acord*, în patru exemplare originale.

**PREȘEDINTE, DIRECTOR EXECUTIV,**

**Pataki Csaba Direcția dezvoltare regională**

**Ştern Felicia Cristina**

**Red/Tehnred. L.L.R.** /Exemplare 5